Diari Oficial de la Generalitat Valenciana


Sumari del DOGV 4680, del 29-01-2004 (2004/695)

RESOLUCIÓ de 16 de gener de 2004, del conseller de Justícia i Administracions Públiques, per la qual s'eleva a definitiva la llista provisional d'admesos i exclosos a les proves selectives d'accés al grup A, sector administració general, pel sistema de torn lliure, Convocatòria 1/2000 i es convoca als aspirants admesos a la realització del primer exercici, així com la prova de coneixement de castellà per als aspirants que no tinguen la nacionalitat espanyola.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/695


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 16 de gener de 2004, del conseller de Justícia i Administracions Públiques, per la qual s'eleva a definitiva la llista provisional d'admesos i exclosos a les proves selectives d'accés al Grup A, Sector Administració General, pel sistema de torn lliure, Convocatòria 1/2000 i es convoca als aspirants admesos a la realització del primer exercici, així com la prova de coneixement de castellà per als aspirants que no tinguen la nacionalitat espanyola. [2004/X695]
  
De conformitat amb l'article 10.2 del Decret 33/1999, de 20 d'abril i amb la base 7.5 de l'Orde de 30 de gener del 2003, de la Conselleria de Justícia i Administracions Públiques, per la qual es convoquen proves selectives d'accés al grup A, Sector Administració General pel sistema de torn lliure, Convocatòria 1/2000 (DOGV núm. 4437, d'11 de febrer de 2003), resolc:
  
Primer
  
Elevar a definitiva la llista provisional d'admesos i exclosos a la convocatòria 1/2000, de 5 de maig de 2003, publicada en el DOGV número 4500, de 15 de maig de 2003, una vegada vistes les reclamacions i esmenats els defectes, dita llista queda com seguix:
  
Annex I: Aspirants admesos.
  
Annex II: Aspirants exclosos.
  
Segon
  
Convocar a tots els aspirants (Alacant, Castelló i València) admesos, a la realització del primer exercici que tindrà lloc el pròxim dia 21 de febrer de 2004 (dissabte), a les 11.00 hores en:
  
València: Aulari Nord del Campus dels Tarongers. Avinguda dels Tarongers s/n..
  
L'orde de crida dels aspirants, d'acord amb el sorteig celebrat, començarà amb la lletra ?N?.
  
Els aspirants hauran d'acreditar la seua personalitat per mitjà de la presentació del DNI, o del resguard amb fotografia, del passaport o del permís de conduir en el moment de ser cridats a les aules on es realitze l'exercici corresponent a la present convocatòria sense que per a este efecte siguen vàlides les fotocòpies compulsades dels dits documents, així com de l'exemplar per a l'interessat de la sol·licitud d'admissió a les proves.
  
També hauran de portar necessàriament, bolígraf, llapis del número 2 i goma d'esborrar.
  
2. D'acord amb el que disposa la base 9.2 de convocatòria 1/2000 els aspirants quedaran decaiguts en el seu dret quan es personen en els llocs de celebració quan ja s'hagen iniciat les proves o per la inassistència a les mateixes encara que es dega a causes justificades.
  
Tercer
  
De conformitat amb el que disposa la base 7.7 de l'Orde de 30 de gener de 2003, de la Conselleria de Justícia i Administracions Públiques, es convoca a tots els aspirants que no tinguen la nacionalitat espanyola i que figuren en l'annex III, a la realització de la prova de coneixements de castellà.
  
Quart
  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptadors des de l'endemà de la publicació, davant el Tribunal Superior de Justícia de la Comunitat Valenciana, de conformitat amb el que disposa els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptador des de l'endemà de la publicació, o qualsevol altre recurs que estime procedent per a la defensa dels seus interessos.
  
València, 16 de gener de 2004.- El conseller (per delegació de firma en virtut de Resolució del conseller de Justícia i Administracions Públiques, de 14.07.2003), el director general d'Administració Autonòmica: Enrique de Francisco Enciso.
  
ANNEX III
  
Prova de castellà
  
Aspirant que ha de realitzar la prova de castellà:
  
DNI Cognoms i nom
  
18636398 LE POUPON, ANNE
  
La prova de castellà serà realitzada pels opositors anteriorment relacionats el dia 4 de febrer de 2004, (dimecres) a les 12:00 hores en la seu de la Conselleria de Justícia i Administracions Públiques, C/ Miquelet núm. 5, 46761 València.
  
Les proves constaran dels exercicis següents:
  
Examen escrit. Constarà de dues parts:
  
1) Prova de gramàtica i lèxic. Dictat. Temps màxim de duració: 60 minuts.
  
2) Lectura d'un text literari del segle XX: Respondre a preguntes de comprensió i vocabulari. Temps màxim de duració: 60 minuts.
  
Examen Oral.
  
1) Lectura, resum i opinió d'un text periodístic.
  
2) Debat amb el tribunal sobre un tema relacionat amb el text llegit. Temps màxim de duració 15 minuts.
  
La prova es qualificarà com d'apte o no apte, i caldrà obtenir la valoració d'apte per a passar a realitzar les proves de la fase d'oposició. El tribunal farà pública la qualificació de tots els aspirants en els taulers d'anuncis del centre on actuen.